stanford-oval/wikipedia huggingface dataset:
איה כורם (אלבום)
טריוויה

יונתן שפירא - לשעבר טייס חיל האוויר, שהיה מיוזמי מכתב טייסים שקרא לסירוב פקודה ולהימנעות מהשתתפות בסיכולים ממוקדים, בהשפעת חיסולו של סאלח שחאדה. בנוסף השתתף ב"משט היהודי" כנגד המצור על עזה, וריסס כתובת גרפיטי בגטו ורשה הקוראת ל"שחרור עזה ופלסטין" שעוררה תרעומת גם בקרב פעילי שמאל. שירה של איה כורם פרסם שוב את שפירא, אותו הכירה מלימודיהם בבית הספר למוזיקה רימון. השיר, "יונתן שפירא", המכיל טקסטים כמו: "הלב שלי דופק חזק מתחת לבגדים, יונתן שפירא, תעשה לי ילדים", היה מעין בדיחה פנימית בין כורם לשפירא.
סינגלים

| קיץ |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: פברואר 2006 | רשת ג': מקום 5 במצעדים השבועיים מקום 15 במצעד השנתי  גלגלצ: מקום 21 במצעד השנתי |  |
|  | אורך: 4:03 | רשת ג': מקום 5 במצעדים השבועיים מקום 15 במצעד השנתי  גלגלצ: מקום 21 במצעד השנתי |  |
|  | מפיק: אורי זך | רשת ג': מקום 5 במצעדים השבועיים מקום 15 במצעד השנתי  גלגלצ: מקום 21 במצעד השנתי |  |
|  | פזמונאי: איה כורם | רשת ג': מקום 5 במצעדים השבועיים מקום 15 במצעד השנתי  גלגלצ: מקום 21 במצעד השנתי |  |
| מלחין: איה כורם |  | רשת ג': מקום 5 במצעדים השבועיים מקום 15 במצעד השנתי  גלגלצ: מקום 21 במצעד השנתי |  |

| שיר אהבה פשוט |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: מרץ 2006 | רשת ג': מקום 1 במצעדים השבועיים מקום 4 במצעד השנתי  גלגלצ: מקום 5 במצעד השנתי |  |
|  | אורך: 4:17 | רשת ג': מקום 1 במצעדים השבועיים מקום 4 במצעד השנתי  גלגלצ: מקום 5 במצעד השנתי |  |
|  | מפיק: אורי זך | רשת ג': מקום 1 במצעדים השבועיים מקום 4 במצעד השנתי  גלגלצ: מקום 5 במצעד השנתי |  |
|  | פזמונאי: איה כורם | רשת ג': מקום 1 במצעדים השבועיים מקום 4 במצעד השנתי  גלגלצ: מקום 5 במצעד השנתי |  |
| מלחין: איה כורם |  | רשת ג': מקום 1 במצעדים השבועיים מקום 4 במצעד השנתי  גלגלצ: מקום 5 במצעד השנתי |  |

| קליפה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: יוני 2006 | מקום 7 ברשת ג' |  |
|  | אורך: 3:48 | מקום 7 ברשת ג' |  |
|  | מפיק: אורי זך | מקום 7 ברשת ג' |  |
|  | פזמונאי: איה כורם | מקום 7 ברשת ג' |  |
| מלחין: איה כורם |  | מקום 7 ברשת ג' |  |

| יונתן שפירא |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: ספטמבר 2006 | מקום 3 ברשת ג' מקום 35 במצעד השנתי של גלגלצ |  |
|  | אורך: 2:58 | מקום 3 ברשת ג' מקום 35 במצעד השנתי של גלגלצ |  |
|  | מפיק: אורי זך | מקום 3 ברשת ג' מקום 35 במצעד השנתי של גלגלצ |  |
|  | פזמונאי: איה כורם | מקום 3 ברשת ג' מקום 35 במצעד השנתי של גלגלצ |  |
| מלחין: איה כורם |  | מקום 3 ברשת ג' מקום 35 במצעד השנתי של גלגלצ |  |

| סוף הלילה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: נובמבר 2006 | מקום 22 ברשת ג' |  |
|  | אורך: 3:11 | מקום 22 ברשת ג' |  |
|  | מפיק: אורי זך | מקום 22 ברשת ג' |  |
|  | פזמונאי: איה כורם | מקום 22 ברשת ג' |  |
| מלחין: איה כורם |  | מקום 22 ברשת ג' |  |

| אתה זורם אצלי בדם |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 2006 |  |  |
|  | אורך: 2:34 |  |  |
|  | מפיק: אורי זך |  |  |
|  | פזמונאי: איה כורם |  |  |
מלחין: איה כורם: 

| השיר של איתי |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 2006 |  |  |
|  | אורך: 3:41 |  |  |
|  | מפיק: אורי זך |  |  |
|  | פזמונאי: איתי פרל |  |  |
מלחין: איתי פרל:
הערות שוליים

↑  רועי בהריר, זהירות, רימון: איה כורם רק נראית תמימה, באתר nrg‏, 19 בפברואר 2012
↑  מירון רפופורט, טוס לנו מהעיניים, באתר הארץ, 3 באוקטובר 2006
↑  אתי שכטמן‏, השוטר אז אולי, באתר וואלה, 13 בספטמבר 2006
| --- | --- |
בקרת זהויות :  MusicBrainz release group: fce09e0f-26e7-46a7-841a-ea79703c5b89
ארי שמאי

| --- | --- |

שמאי, 2017
 לידה:  10 בנובמבר 1964 (בן 60) תל אביב-יפו, ישראל 
 מדינה:  ישראל ישראל
 השכלה:  תיכון חדש  אוניברסיטת תל אביב 
 מעסיק:  גלגלצ, רדיו לב המדינה, רדיוס 100FM, זמן תל אביב 
 מספר צאצאים:  2 
 
ארי שמאי (נולד ב-10 בנובמבר 1964) הוא עורך דין ואיש תקשורת ישראלי.
ביוגרפיה

שמאי נולד וגדל בתל אביב, והתחנך בתיכון חדש שבעיר הולדתו.
שירת בצה"ל בחטיבת הנח"ל.
לאחר שחרורו, למד משפטים באוניברסיטת תל אביב, ואת התמחותו המקצועית עשה אצל עורכי הדין ציון אמיר ורות דוד.
קריירה > עריכת דין

במהלך שנותיו כעורך דין, יצג דמויות בעלות פרופיל ציבורי גבוה, כגון השר לשעבר גונן שגב; הכדורגלן אלי כהן; הזמרת עדנה לב; ורוני ליבוביץ ("האופנובנק").
החל משנת 2005 משמש כפרקליטו של יגאל עמיר, פעיל הימין שהתנקש ביצחק רבין ב-1995.
קריירה > עריכת דין > חשדות לפלילים

בינואר 2009 נעצר יחד עם עוד מספר אנשים בחשד לעברות מין וסמים, וב-2010 הוחלט שלא להגיש נגדו כתב אישום והתיקים נסגרו, מחוסר ראיות. הואשם גם בהחזקת סם לשימוש עצמי, תיק זה נסגר עקב חוסר עניין לציבור. ביוני 2009 היה מעורב בפציעת תינוקת בשוגג לאחר שהשליך סכין, לעבר בעל דוכן בשוק ראשון לציון.
במאי 2010 הורשע בעבירות מס ונגזרו עליו ארבעה חודשי מאסר על תנאי וקנס כספי.
קריירה > תקשורת, ספורט וטלוויזיה

את דרכו בתקשורת, החל ברדיו החל בגלי צה"ל ובגלגלצ, בהן שידר בין השנים 1993–1997 את תוכנית המוזיקה הים תיכונית "מיזוג אוויר".
בשנת 1998, החל לשדר בתחנת הרדיו האזורית של רדיוס 100FM את התוכנית "אהבנו", שהועברה בהמשך לתחנת רדיו לב המדינה.
הוא היה בעל טור במקומון "זמן תל אביב".
היה גם חבר בפאנל התוכנית הקומית סאטירית "מהדורה מוגבלת" ששודרה בערוץ ביפ.
שימש  כפאנליסט בתוכנית "האולפן הפתוח" בערוץ 20, וכן בין דצמבר 2016 למרץ 2017 הנחה את התוכנית "הפטריוטים אקספרס" בערוץ 20. בשנים 2022–2023 שימש כפאנליסט בתוכנית האקטואליה "הפטריוטים" של ערוץ עכשיו 14.
הוא היה בעל פינת ספורט ברדיו. הוא אף הנחה את האולפן של מונדיאל 2006 בערוצי שלם וצפה של חברת צ'רלטון. הוא בעל טור דעה באתר  ONE, וכן כמשתתף קבוע בתוכנית אקטואליית הספורט "המנהלת" ששודרה בערוץ ONE. התמודד בעונתה השנייה של תוכנית הדוקו-ריאליטי "גולסטאר" ששודרה ב-2013, וכן החל להשתתף כפאנליסט בתוכנית "יציע העיתונות" בערוץ הספורט לצדו של אלי סהר ולצידה של טליה סלנט.
עמדות והשקפות עולם

שמאי ידוע באהדתו לקבוצת הכדורגל הפועל תל אביב.
לקראת הבחירות לעיריית תל אביב-יפו בשנת 2008, שובץ במקום האחרון ברשימת "התל אביבים" (כמחווה לפועלו של מנהיג הרשימה רון לוינטל כנגד ראש עיריית תל אביב, רון חולדאי).
עם זאת, בינואר 2019 הודיע שמאי כי יצביע למפלגת הליכוד בבחירות לכנסת ישראל ה-21. בהסבר לדברים אמר: "אני עדיין בעד ללמד את מה שקרה בנכבה בבתי ספר, אני עדיין חושב שמפעל ההתנחלויות של חבריי היה עוול לסיכוי של שלום, אני עדיין חושב שהייתי מוכן להחזיר המון שטחים כולל בעיר מסוימת קדושה בשביל שלום אמת. אני אצביע בנימין נתניהו – חצי הצבעה רגשית הייתי ילד ליכודניק וחצי בגלל העוול שעושים לו [לנתניהו]". שמאי הוסיף ואמר: "זה לא שאני שונא את הליכוד, אני שונא את אלו ששונאים אותו."
ב-21 בפברואר 2023 אמר שמאי בתוכנית "הפטריוטים" המשודרת בעכשיו 14 כי "האנשים האלה שמדברים על אחדות ופילוג העם הם נכדיהם וניניהם של בני הבליעל מגטו ורשה שסירבו להילחם נגד הנאצים". בעקבות דברים אלו הושעה מהשתתפות בתוכנית, אולם כחודש לאחר מכן, ב-21 במרץ, חזר להופיע בתוכנית לסירוגין.
ב-30 ביולי 2023 השתתף כפאנליסט בתוכנית "הפטריוטים" בערוץ 14. בעקבות החלטת בג"ץ על "חוק טבריה" על-פיה לא-יהיה תקף בבחירות הקרובות בשל היותו פרסונלי, הצהיר שמאי ש"אם בג"ץ נגד חוקים פרסונליים, הגיע הזמן לשחרר את יגאל עמיר [מרשו של שמאי], כי גם נגדו חוקקו חוקים פרסונליים". דבריו עוררו ביקורת בדיעבד, ולאחר לחצים הערוץ נאלץ להודיע על הפסקת הזמנתו מלהשתתף בתוכניות הערוץ.
חיים אישיים

ב-2012 נישא לכדורסלנית ירדן כץ, אך כעבור כשלוש שנים הם התגרשו.
בשנת 2019 נולדו לו תאומים, אותם הוא מגדל במסגרת הורות משותפת.
מתגורר בפתח תקווה.
הערות שוליים

↑  ורד לוביץ', הפרקליטות סוגרת את התיקים נגד ארי שמאי, באתר ynet, 26 באוגוסט 2010
↑  תומר ולמר, ארי שמאי השליך סכין בצחוק – ופגע בתינוקת, באתר nrg‏, 9 ביוני 2009
↑  עמית בן-ארויה, ארי שמאי ממשיך להסתבך: הורשע בעבירות מס, באתר TheMarker‏, 5 ביולי 2010
↑  ארי שמאי מפתיע: אצביע לליכוד בבחירות, באתר ערוץ 20, 29 בינואר 2019
↑  ארי שמאי באמירה קשה: זו הסיבה שהושעה מערוץ 14, באתר אייס, 23 בפברואר 2023
↑   הפטריוטים עם ינון מגל | 21.3.2023 | התכנית המלאה, סרטון בערוץ "עכשיו 14 - התוכניות המלאות", באתר יוטיוב (אורך: 01:06:22)
↑  רן בוקר, קרא לשחרור יגאל עמיר בערוץ 14, וזכה למחיאות כפיים, באתר ynet, 30 ביולי 2023
↑   ציוץ של "עכשיו 14" ברשת החברתית אקס (טוויטר), 30 ביולי 2023
גודל טבעי

גודל טבעי הוא אלבום הבכורה של דני סנדרסון, שיצא בשנת 1982.
רקע

בשנות ה-70 הנהיג סנדרסון שלוש להקות בולטות: כוורת, גזוז ודודה. כוורת התאפיינה לרוב בפופ ורוק המשולבים בהומור רב, וגזוז בהשפעות של רוק אנד רול אמריקאי וכלי נשיפה. דודה, להקתו האחרונה של סנדרסון, התאפיינה ברוק כבד יחסית, ובשירים ארוכים ומסובכים. להקה זו התפרקה לאחר הוצאת אלבומה היחיד, בשנת 1981.
בעידוד חברו, המוזיקאי זהר לוי, החליט סנדרסון לפצוח בקריירת סולו. את שירי התקליט כתב בתקופה בת חודשיים, במהלכה הסתגר במלון בהרצליה. אלבום זה מתאפיין בסגנון רוק רך, על מנת להתאים את השירים לקולו של סנדרסון, המחוספס פחות מזה של שותפו בלהקות הקודמות גידי גוב. בנוסף, השירים באלבום קצרים (בין 2 ל-3 דקות), בעלי מבנה פשוט יחסית, והומור רב (בהתאם לסגנון הכתיבה המקורי של סנדרסון).
את השיר "גלשן", שהפך ללהיט, כתב סנדרסון במחווה ללהקת הביץ' בויז שאהב, וכן בהשראת גולשים שעליהם השקיף מחלון חדרו במלון. האלבום הניב מספר להיטים נוספים, ביניהם "פיקששתי" ו"סיבה לחיות" (הידוע גם בשם "סוניה").
השיר "היפנוזה" המופיע באלבום מתבסס על לחן ישן של סנדרסון, לשירה של להקת כוורת "Lesson In Love". השיר המקורי נכתב כחלק מניסיונה של הלהקה להצליח בארצות הברית, ונכלל באנתולוגיית הלהקה – כוורת בקופסה.
רשימת השירים

כל השירים באלבום נכתבו והולחנו על ידי דני סנדרסון, אלא אם צוין אחרת.
| גודל טבעי> מס' | גודל טבעי> שם | גודל טבעי> לחן | גודל טבעי> משך | גודל טבעי>  | גודל טבעי>  | גודל טבעי>  | גודל טבעי>  | גודל טבעי>  | גודל טבעי>  |
| --- | --- | --- | --- | --- | --- | --- | --- | --- | --- |
| 1. | פיקששתי  | מילים ולחן: דני סנדרסון וזאב חפץ | 2:40 |  |  |  |  |  |  |
| 2. | גלשן  |   | 2:45 |  |  |  |  |  |  |
| 3. | סיבה לחיות  |   | 2:33 |  |  |  |  |  |  |
| 4. | יורם צוקרמן: וידוי  |   | 2:40 |  |  |  |  |  |  |
| 5. | אולי ללה  |   | 3:06 |  |  |  |  |  |  |
| 6. | קול של המצפון שלך  |   | 2:20 |  |  |  |  |  |  |
| 7. | מזל דגים  |   | 2:30 |  |  |  |  |  |  |
| 8. | חלומות ירוקים  |   | 3:05 |  |  |  |  |  |  |
| 9. | שפכתי ת'צבע  |   | 2:20 |  |  |  |  |  |  |
| 10. | לא רע  |   | 2:40 |  |  |  |  |  |  |
| 11. | נשאר בבית  |   | 2:45 |  |  |  |  |  |  |
| 12. | היפנוזה  |   | 3:20 |  |  |  |  |  |  |
| 13. | הגיע ממטולה  |   | 1:35 |  |  |  |  |  |  |
משתתפים

כל המילים, הלחנים והעיבודים : דני סנדרסון
תופים וכלי הקשה : אלון הלל
בס : אלון נדל
גיטרות, קלידים ושירה : דני סנדרסון
קלידים : משה לוי
סקסופון אלט וטנור (סיבה לחיות) : מורטון קם ויעקב מירון
סולו קלרינט (סיבה לחיות) : מורטון קם
קנון (הקול של המצפון שלך) : אברהם שהרבני
מקהלה (הקול של המצפון שלך) : מקהלתו של רפי פסחזון
מכת סנר (חלומות ירוקים) : אלי חדד ובנג'ו קמחי
קולות (הגיע ממטולה) : יהודה עדר, אלון נדל, יוריק בן דוד, עמית "פלש" חיות ויואב שדמה
טכנאי הקלטה ומיקס : איתמר גפני באולפני "טריטון"
מפיק בפועל : עמירם הר אבן
עוזרת הפקה : אתי אנטה
צילום ועיצוב : איריס שילר ומיכאל לוין
ג'ון טיילר האב

ג'ון טיילר האב (באנגלית: John Tyler Sr.;‏ 28 בפברואר 1747 – 6 בינואר 1813) היה עורך דין, בעל מטע, פוליטיקאי ושופט אמריקאי שכיהן בבית הנבחרים של וירג'יניה והפך למושל ה-15 של וירג'יניה ולאחר מכן לשופט המחוזי של ארצות הברית בבית המשפט המחוזי למחוז וירג'יניה. הוא היה אביו של נשיא ארצות הברית ג'ון טיילר.
ביוגרפיה > ראשית חייו וחינוך

טיילר נולד ב-28 בפברואר 1747, במחוז ג'יימס סיטי, מושבת וירג'יניה, אמריקה הבריטית, לאן קונטס, אשתו של ג'ון טיילר, מרשל בית המשפט של סגן האדמירליות של המושבה. סבו מצד אמו היה הרופא ההוגנוטי ד"ר לואיס קונטס. החל משנת 1754, טיילר למד תחילה בבית הספר התיכון בקולג' של ויליאם ומרי בבירת המושבה, ויליאמסבורג, ולאחר מכן בקולג' עצמו. כשהיה בן 19, טיילר עמד בלובי של אספת המושבה, בית בורג'ס, והאזין לנאומו של פטריק הנרי בנוגע לחוק הבולים 1765, שגרם לו גם להיות עוין לממשלת בריטניה, וגם למד משפטים עם עורך הדין הבולט רוברט קרטר ניקולס.
ביוגרפיה > קריירה

טיילר התקבל ללשכת עורכי הדין בווירג'יניה והייתה לו פרקטיקה משפטית פרטית. בסביבות 1770 עבר טיילר למחוז צ'ארלס סיטי. שם, בנוסף לעיסוקו המשפטי הפרטי, טיילר טיפח מטעים תוך שימוש בעבדים. עם נישואיו ב-1776, בנה טיילר את גרינוויי פלנטיישן, שם יגדל את משפחתו ומאוחר יותר ימות. במפקד המס של וירג'יניה בשנת 1787, טיילר החזיק ב-20 מבוגרים משועבדים ו-14 ילדים משועבדים, וכן 12 סוסים ו-75 בקר, וכן חויב במס עבור כרכרותיו. בינתיים, כשהיחסים עם בריטניה נעשו מתוחים, טיילר הפך לחבר בוועדת הבטיחות של מחוז צ'ארלס סיטי. בשנת 1775, הוא הקים פלוגת חיילים. הוא צירף את כוחותיו לאלה בראשות פטריק הנרי כדי לדרוש את השבת אבק השריפה שהסיר מושל וירג'יניה לורד דנמור מהמחסן הממשלתי בוויליאמסבורג, או פיצוי. בשנת 1776 טיילר קיבל מינוי לשנה כנציב באדמירליות.
הקריירה הפוליטית של טיילר החלה בשנת 1778, כאשר הוא זכה לראשונה בבחירות כאחד הנציגים של מחוז צ'ארלס סיטי לבית הנבחרים של וירג'יניה. מצביעי מחוז צ'ארלס סיטי בחרו בו מחדש מדי שנה עד 1788. יתר על כן, חברי הנציגים בחרו בטיילר כיושב ראשם בשנת 1781, כאשר הוא ירש את בנג'מין הריסון (שהמחוקקים בחרו בו למושל), ובחר מחדש בטיילר עד 1785, כאשר בנג'מין הריסון הפך שוב ליושב ראש הנציגים.
בנוסף לשירותו כמחוקק, טיילר כיהן כשופט של בית המשפט הגבוה לאדמירליות של וירג'יניה מ-1776 עד 1788. הוא היה חבר במועצת המדינה של וירג'יניה (כיום מועצת מושל וירג'יניה) מ-1780 עד 1781. המחוקקים בחרו בטיילר לשופט של בית המשפט הכללי של וירג'יניה החל משנת 1788.
ביוגרפיה > קריירה > אמנת האשרור של וירג'יניה

מצביעי מחוז צ'ארלס סיטי בחרו בטיילר כאחד מנציגיהם לאמנת האשרור של וירג'יניה אשר בסופו של דבר אישרה את חוקת ארצות הברית בשנת 1788. במהלך כינוס זה, חברי הנציגים בחרו את טיילר כסגן נשיא הוועידה. בוויכוחים על אשרור חוקת ארצות הברית, כמו ג'ורג' מייסון ופטריק הנרי, טיילר היה אנטי-פדרליסט, ובסופו של דבר הצביע נגד המסמך, אם כי שוליים מצומצמים אשררו אותו. טיילר הסביר את התנגדותו בכך שקבע, "לא פעם נצפה... שאין לוותר על חירות מבלי לדעת את התנאים. האדונים עצמם לא יכולים להסכים בבניית סעיפים שונים של [החוקה]; וכל עוד זה זה המצב, כל כך הרבה זמן תהיה החירות בסכנה."
ביוגרפיה > קריירה > מושל

המחוקקים בחרו בטיילר למושל ה-15 של וירג'יניה מ-1808 עד 1811.
ביוגרפיה > שופט פדרלי

הנשיא ג'יימס מדיסון מינה את טיילר ב-2 בינואר 1811, לשופט בבית המשפט המחוזי של ארצות הברית במחוז וירג'יניה במקום השופט סיירוס גריפין. הסנאט של ארצות הברית אישר את המינוי ב-3 בינואר 1811. טיילר קיבל את המשרה ב-7 בינואר 1811. לפיכך, טיילר שפט כמה מקרים במחוז שלו עם נשיא בית המשפט העליון של ארצות הברית, ג'ון מרשל, שהתגורר בריצ'מונד ושהיה פדרליסט הן במהלך אותה ועידת אשרור שנים קודם לכן, והן בבחירות מאוחרות יותר.
ביוגרפיה > מותו ומורשת

טיילר מת ב-6 בינואר 1813 במטע גרינוויי במחוז צ'ארלס סיטי. המסמכים הרשמיים שלו כמושל מוחזקים בידי ספריית וירג'יניה.
מחוז טיילר, וירג'יניה המערבית, נקרא לכבודו של טיילר.
משפחתו

טיילר התחתן עם מרי מארוט ארמיסטד (1761–1797) בשנת 1777. אשתו הייתה הילדה היחידה של רוברט בות' ואן (שילדס) ארמיסטד ממטע קינגס קריק במחוז יורק, וירג'יניה (אביה הקדמון, רוברט בות' אחר, שימש כנציג המחוז בשנים 1653 ו-1654–1655). נולדו להם שמונה ילדים, כולל הנשיא לעתיד ג'ון טיילר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1628-1629
הערות שוליים

1 2 3 4 5  Lyon Gardiner Tyler, "John Tyler" in Encyclopedia of Virginia Biography (1915) vol. 2, pp. 35-36
↑  "Energetic Government: John Tyler, Virginia Ratifying Convention". press-pubs.uchicago.edu.
1 2  "A Guide to the Governor John Tyler Executive Papers, 1808-1811 Tyler, John, Executive Papers of Governor, 1808-1811 41223". ead.lib.virginia.edu.
↑  "Tyler County history sources". 2013-05-29. אורכב מ-המקור ב-2013-05-29. נבדק ב-2021-07-13.
| --- | --- |
בקרת זהויות :  GND: 1175557374  ISNI: 0000 0000 5099 8287  LCCN: no2007127123  SNAC: w6tx510w  VIAF: 26855307   WorldCat (עם VIAF): 26855307
מצר פייר איילנד

| --- | --- |

 מידע כללי
 סוג:  מפרצון 
 מידע נוסף
 מדינות באגן הניקוז:  ארצות הברית 
 קואורדינטות:  40°37′49″N 73°18′31″W﻿ / ﻿40.630239°N 73.308549°W﻿ / 40.630239; -73.308549
  (למפת ניו יורק מוגדלת) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהמצר פייר איילנד(למפת ניו יורק רגילה) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהמצר פייר איילנד
 
מצר פייר איילנד על רקע הסביבה הגאוגרפית הגדולה שמסביבו. המצר ממוקם בקצה השמאלי (מערבי) של המפה (רצוי להגדיל), היכן שמתקיימת חפיפה בין אי המחסום פָיֶיר, לאי המחסום ג'ונס ביץ'(אנ'), כשביניהם המוצא לאוקיינוס האטלנטי, שהוא מצר פייר איילנד.
מצר פָיֶיר איילנד (באנגלית: Fire Island Inlet) הוא מצר בחוף הדרומי של לונג איילנד, ניו יורק. הוא מחבר את המפרץ הדרומי הגדול (Graet South Bay) עם האוקיינוס האטלנטי, ועובר בין פארק המדינה רוברט מוזס(אנ') שבקצה המערבי של האי פָיֶיר(אנ') בדרום, לבין אוק ביץ'(אנ') ופארק המדינה קאפטרי(אנ'), שבקצה המזרחי של האי ג'ונס ביץ'(אנ') בצפון (ראו כל זאת במפה שמשמאל - מומלץ להגדיל). המצר נמצא ישירות מדרום לווסט איסליפ(אנ'), העיירה הקרובה ביותר בחלק העיקרי של לונג איילנד.
היווצרות האי פָייר התפתחה במהלך השנים עקב תהליכים טבעיים, במיוחד סחיפה לאורך החוף.
המגדלור על פָיֶיר איילנד היה בפתח המפרץ כאשר נבנה בשנת 1825, אך נמצא כעת כ-8 קילומטרים מזרחית למבואה, זאת עקב תהליכי הצטברות הסחף והחול שבונים את המשך האי.
הצד הצפון-מערבי של פתח המצר מכונה "האגודל הכואב" (Sore Thumb - ראו במפה למטה, שצורתו כצורת אגודל - מתחת לכיתוב Parkway - מומלץ להגדיל המפה), והוא מחסום מעשה ידי אדם שנוצר כדי לנסות להילחם בשחיקה הנרחבת של החופים בתוך המפרץ.
מפת המצר שמבטאת את תהליכי הגידול וההשקעה של חופיו
המפה משמאל מציגה היכן היה הקצה המערבי של האי פָיֶיר (Island) בשנת 1825 - עת הוקם המגדלור בקצהו, היכן עמד הקצה המתפתח בשנת 1900, והיכן הקצה היום, כשמשקעים חוליים ממשיכים לבנות את האי בקצהו המערבי (Accretionary Spits). המפה מציגה גם את כיוון הזרם האוקייני האורכי (באמצעות הכיתוב "Longshore Current Direction" המוצג מדרום לאי פָיֶיר), שהינו בכיוון הקצה המערבי של האי, שם הוא "שומט" את המשקעים הנוכחיים שבונים את המשכו המערבי של האי. במקביל, במקומות אחרים בתוך המפרץ, מתקיימת שחיקה של החופים, כמו ב"אגודל הכואב". המצר וערמות החול המלאכותיות שהושקעו במצרים, נתפסו כאחראים לאובדן של 8–10 מיליון מטרים מעוקבים של חול בפָיֶיר איילנד, המייצגים אובדן של כ- 30 מ' של חוף בתוך המפרץ, ועומק של 3 - 5 מ' לאורך כל 51 הקילומטרים של אזור החוף (הפנימי, להבדיל מהחוף הפונה לאוקיינוס) של פָיֶיר איילנד.
ראו גם

גאוגרפיה של מצרים ומפרצים באזור לונג איילנד רבתי
ביאורים

↑  במפה הגאולוגית שבקישור האחרון, האי (כמו רוב האחרים) מסומן כמורכב ממשקעים אלוביליים וחוליים.
הערות שוליים

1 2  Geology of the New York City Region, U.S.G.S.
↑  Fire island lighthouse - History, Fire Island Lighthouse Preservation Society
↑  Geological Impact of the 1938 Hurricane, The Long Island Express Aug. 29, 2016 via WayBackMachine
| --- | --- |
בקרת זהויות :  VIAF: 315531334   WorldCat (עם VIAF): 315531334
ג'ון רובינסון

ג'ון מק'קרקן רובינסון (באנגלית: John McCracken Robinson‏; 10 באפריל 1794 - 25 באפריל 1843) היה חבר הסנאט של ארצות הברית מאילינוי.
ביוגרפיה

רובינסון נולד ב-10 באפריל 1794 ליד ג'ורג'טאון, קנטקי, למד בבתי הספר הציבוריים וסיים את לימודיו באוניברסיטת טרנסילבניה בלקסינגטון. הוא למד משפטים, התקבל ללשכת עורכי הדין והחל לעסוק בכך בכרמי, אילינוי ב-1818. הוא היה שופט של בית המשפט העליון של אילינוי, ושימש כגנרל במיליציה של המדינה. הוא נבחר בשנת 1830 כג'קסוניאני (לימים דמוקרטי) לסנאט האמריקני כדי למלא את המקום שהתפנה בשל מותו של ג'ון מקלין. הוא נבחר מחדש ב-1835 וכיהן מ-11 בדצמבר 1830, עד פרישתו ב-3 במרץ 1841, ולא הועמד לבחירה מחדש. בהיותו בסנאט, הוא היה יו"ר הוועדה להצעות חוק שקבועות (הקונגרס ה-22) וחבר בוועדות למיליציה (הקונגרסים ה-22 עד ה-24) ולדרכי הדואר והדואר (הקונגרסים ה-24 עד ה-26).
רובינסון נבחר לשופט בית המשפט העליון של אילינוי בשנת 1843 וכיהן עד מותו חודשיים לאחר מכן, ב-25 באפריל 1843, באוטווה, אילינוי. הוא נקבר בבית הקברות הישן, כרמי, אילינוי.
ביתו של רובינסון בכרמי
סטרלינג נייט

| --- | --- |
אין תמונה חופשית
 לידה:  5 במרץ 1989 (בן 35) ארצות הברית הילטון הד, קרוליינה הדרומית, ארצות הברית
 מדינה:  ארצות הברית 
 תקופת הפעילות:  מ-2005
 פרופיל ב-IMDb
 
סטרלינג סאנדמן נייט (באנגלית: Sterling Sandman Knight; ‏נולד ב-5 במרץ 1989) הוא שחקן וזמר אמריקאי. הוא ידוע בשל תפקידו כאלכס בסרט "שוב בן 17", צ'אד דילן קופר בסדרת הטלוויזיה "תנו לסוני צ'אנס" וסדרת הבת שלה "לגמרי במקרה!".
ביוגרפיה

סטרלינג נייט נולד ב-5 במרץ 1989, בעיירה הילטון הד איילנד, במחוז ביופורט, דרום קרוליינה. יש לו אחות אחת, סמנת'ה סקלהט, ואח אחד, ספנסר שוגה.
קריירה

נייט החל את קריירת המשחק שלו בתיאטרון, במספר הפקות מקומיות. הוא החל את הופעותיו על המסך בתפקידים מינוריים בסרט הקצר "Calm" ‏(2005) ובתוכנית המתיחות "Hi-Jinks" ‏(2006)‏. הופעתו הראשונה בהפקה של דיסני הייתה בפרק של "האנה מונטנה" (2007), בו שיחק את לוקאס, החבר של לילי. בהמשך אותה שנה, נייט הופיע בשני פרקים של "המפענחת". בשנת 2008, נייט הופיע בסדרות "Out of Jimmy's Head" ו-"האנטומיה של גריי". בשנה זו השתתף בקליפ לשיר "La La Land" של הזמרת דמי לובאטו. בשנת 2009, נייט שיחק את התפקיד של צ'אד דילן קופר בסדרת הטלוויזיה המקורית של ערוץ דיסני "תנו לסוני צ'אנס". הופעתו הראשונה בסרט קולנוע באורך מלא הייתה ב-"שוב בן 17", בו שיחק את אלכס או'דונל, בנו של מייק (מת'יו פרי / זאק אפרון).
בשנת 2010, נייט גילם את דמותו של כריסטופר ויילד בסרט טלוויזיה של ערוץ דיסני בשם "התאהבתי בכוכב". על פי דבריו של נייט בטוויטר, הוא הצטרף להפקה בשלב כל כך מאוחר, כך שיצא ששר רק שיר אחד בפסקול, השיר הפותח. השירים הנותרים של הדמות שלו בוצעו על ידי דרו ריאן סקוט. הפרויקט הבא של נייט היה הסרט "אלה: אגדת סינדרלה מודרנית" עם אשלי יואיט. הוא גילם את דמותו של טאי פארקר. הסרט יצא לאקרנים באפריל 2010.‏
בשנת 2011 נייט הופיע בסדרה "לגמרי במקרה!", ספין אוף של "תנו לסוני צ'אנס". בין החיקויים שביצע בסדר זו: רייף פיינס כלורד וולדמורט, טיילור לאוטנר, ג'סטין ביבר ועוד. התוכנית בוטלה לאחר עונה אחת.
בשנת 2012 נייט גילם את דמותו של שיין סידוול בסרט "Transit", מותחן פעולה בכיכובם של ג'יימס קאביזל ואליזבת רוהם. נכון לשנת 2013 הוא מופיע ככוכב אורח בסדרה "מליסה וג'ואי" בתפקיד זנדר, בן-זוגה של לנוקס. נייט חזר לעונה הרביעית והאחרונה של הסדרה בשנת 2014. עוד בשנת 2014, הוא כיכב בסיטקום "המיילדות של אורלנדו", הפקה מקורית של הולו, בתפקיד בילי.
בשנת 2015, נייט גילם את דמותו של כריס בסרט "Landmine Goes Click"‏. בשנת 2016, נייט הופיע ככוכב אורח בשני פרקים של תוכנית הטלוויזיה "Crowded" של NBC, שם הוא שיחק את מושא האהבה של דמותה של מירנדה קוסגרוב.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Hi-Jinks | ברנדון | פרק: "Winner" |
| 2007 | המפענחת | גריידי ריד | שני פרקים |
| 2007 | האנה מונטנה | לוקאס | פרק: "My Best Friend's Boyfriend" |
| 2008 | מתוך הראש של ג'ימי | בראד | פרק: "Bad Fad" |
| 2008 | האנטומיה של גריי | קיפ | שני פרקים |
| 2009–2011 | תנו לסוני צ'אנס | צ'אד דילן קופר | תפקיד ראשי; (2 עונות); 47 פרקים |
| 2010 | התאהבתי בכוכב | כריסטופר ווילד | סרט מקורי של ערוץ דיסני |
| 2011–2012 | לגמרי במקרה! | צ'אד דילן קופר | תפקיד ראשי; 26 פרקים |
| 2013 | רנדי קאנינגהם: נינג'ה בפעולה | באטרמייקר | דיבוב; שני פרקים |
| 2013–2015 | מליסה וג'ואי | זנדר קרלסון | תפקיד משני; (עונות 4-3); 31 פרקים |
| 2014 | The Hotwives of Orlando | בילי | תפקיד משני; (עונה 1); 4 פרקים |
| 2016 | Crowded | נייט | שני פרקים |
| 2017 | In the Rough | קמרון פולברייט | תפקיד ראשי; 7 פרקים |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | הכדור בחוץ: גארי מאמן הטניס | שחקן טניס |  |
| 2009 | שוב בן 17 | אלכס או'דונל |  |
| 2010 | פריוויליגיה | סופ |  |
| 2010 | אלה: אגדת סינדרלה מודרנית | טאי פארקר |  |
| 2010 | Monster Heroes | גרגוריו |  |
| 2011 | החבובות | בתפקיד עצמו |  |
| 2012 | טרנזיט | שיין |  |
| 2015 | Landmine Goes Click | כריס |  |
| 2017 | פרחים שונים | צ'ארלי |  |
| 2017 | האיש מכוכב ארץ: הולוקן | פיליפ |  |
| 2022 | It Snows All The Time | ארט |  |
דיסקוגרפיה

| שם השיר | שנה | שם האלבום |
| --- | --- | --- |
| "Hanging" | 2010 | תנו לסוני צ'אנס |
| "How We Do This" | 2010 | תנו לסוני צ'אנס |
פרסים ומועמדויות

| שנה | פרס | קטגוריה | יצירה | תוצאה |
| --- | --- | --- | --- | --- |
| 2010 | פרסי בחירת הנוער | שחקן (קומדיה) | תנו לסוני צ'אנס | מועמדות |
| 2010 | Hollywood Teen TV Awards | שחקן נבחר הנוער: קומדיה | תנו לסוני צ'אנס | זכייה |
| 2015 | Monster Fest | השחקן הראשי הטוב ביותר | Landmine Goes Click | זכייה |